Ljubljana, 18.02.2014

**ZAPISNIK 1. SESTANKA KOMISIJE ZA ULTRALAHKO LETENJE**

**VOLILNA SKUPŠČINA 2014**

1. **Začetek sestanka:**

* ob 16:30 v prostorih LZS na naslovu Tržaška ulica 2, 1000 Ljubljana

1. **Prisotni:**

Domen Grauf s pooblastilom g. Lenarčiča (predsednik komisije v odhodu) 2 glasova

Matevž Lenarčič, opravičeno odsoten (Predsednik LK Aerovizija)

Robert Latin, opravičeno odsoten (Predsednik LK Kočevje)

Dalibor Vukovič s pooblastilom g. Latina, ( Izobraževalna sekcija pri LZS) 2 glasova

Rado Jelen ( kandidat za predsednika komisije )

Vilijem Očko (Predsednik UL sekcije pri LCM)

Korc Dušan, opravičeno odsoten (AK Murska Sobota) ZA potrditev novega predsednika

Marjan Belinc, opravičeno odsoten (Član delovne skupine)

Danilo Kovač ( Upravnik LCM )

Samo Šenica, opravičeno odsoten (Član delovne skupine)

1. **Dnevni red:**
2. Ugotovitev stanja Komisije ULN pri LZS
3. Volilna skupščina
4. Predstavitev kandidatov za predsednika komisije, katerih predlogi so prispeli pravočasno do srede 12.2.2014
5. Potrditev kandidata za predsednika komisije
6. Članstvo klubov v panogi ULN v letu 2014
7. Delo komisije v letu 2014
8. **Povzetek sestanka:**
9. Ugotovitev stanja Komisije za ultralahko letenje pri LZS:

Komisija za ultralahko letenje pod vodstvom Domna Graufa v mandatnem obdobju 4 let ni izpolnila pričakovanih ciljev. Sedanji predsednik komisije je ponudil odstop, ocenil je, da bi bilo zaradi neuspešnih poizkusov v boju z birokracijo v zadnjih letih bolje, da vodenje komisije prevzame nekdo s svežimi idejami in boljšimi povezavami. V vsem tem obdobju komisija v povezavi z aeroklubi tudi ni uspela organizirati državnega prvenstva, na podlagi katerega bi pridobili kategorizirane športnike.

1. Volilna skupščina:

Ker je pred nami volilna skupščina, kjer se voli in razrešuje predsednika ter podpredsednika, voli in razrešuje člane nadzornega odbora, disciplinske komisije, potrjuje ostale člane IO, ki jih izvolijo strokovne komisije smo v komisiji za ultralahko letenje sprejemali kandidature za novega predsednika komisije.

Do omenjenega datuma 12.3.2014 je komisija prejela samo en predlog za kandidata predsednika ultralahke komisije pri LZS. Omenjeni kandidat, ki ga je predlagala UL sekcija pri LCM je bil g. Rado Jelen. Kandidat je član Letalskega centra Maribor, kjer se panoga ULN dobro razvija.

1. Predstavitev kandidata za predsednika:

Kandidat g. Jelen se predstavi z vizijo povečanja članstva aeroklubov, društev, v panogi ULN pri LZS. Kot prioriteto navaja uspešno sprejetje pravilnika o ultralahkih letalnih napravah, katerega uskladitve s strani CAA (DCL) so bile koordinirane že leta 2011. Zavzel se bo za ureditev določenih sprememb v obravnavanju ULN, ki trenutno še vedno nima urejenih oz. nima zadovoljivo urejenih marsikaterih področij. Predvsem so želje da bi se omogočilo osnovno komercialno letenje tudi s tovrstnimi letali. Želi, da se v letu 2014 izpelje državno prvenstvo v kategoriji ULN. Glede športa in vzpodbujanje športne dejavnosti je omenil Kolibri značke, ki za osvajanje le teh predpisujejo mednarodne uveljavljene predpisane pogoje.

1. Potrditev kandidata za predsednika komisije

Glasovalno pravico ima 6 članov aeroklubov, društev, članov komisije za UL pri LZS, ki so v letu 2014 do 17.2.2014 poravnali članarino za tekoče leto.

Kandidat za predsednika komisije za ultralahko letenje JE bil soglasno potrjen na 1. seji komisije, dne 18.2.2014.

1. Članstvo klubov v panogi ULN v letu 2014

Aeroklubi, ki so plačali članarino pri LZS za leto 2014 do dne 14.2.2014 so Letalski center Maribor, Letalski klub Kočevje, Aeroklub Murska Sobota, Letalski klub Aerovizija.

1. Delo komisije v letu 2014

Potrjeni kandidat za predsednika je opisal smernice komisije v letu 2014. Predlagal je, da obdrži delovno skupino s člani, ki je bila ustanovljena in nadaljuje vodenje ter koordiniranje skupine v dobrobit vseh letalcev s ciljem razvoja panoge ULN. Mesto podpredsednika komisije g. Latina in predsednika izobraževalne komisije g. Vukovoča se ohrani, ostale člane podkomisije (športna sekcija in varnostna komisija) se v prihodnje izvoli. Predlagal je, da izobraževalna komisija organizira seminar za UO (uradne opazovalce) v mesecu marcu ali aprilu.

Sestanek končan ob 18:00.

**Domen Grauf**